Այս փաստերը կարող են զարմացնել միայն նրանց, ովքեր հակված են հավատալու «տակիայի» հայեցակարգի շրջանակներում կատարվող այն հայտարարություններին, թե Գյուլենի կազմակերպությունը խաղաղասեր է, հանդուրժող է այլ դավանանքների նկատմամբ։ Սակայն դրանք չեն կարող զարմացնել այն դավանագետներին ու արևելագետներին, ովքեր իրոք ուսումնասիրել են այդ կազմակերպության գործունեությունն ու գիտեն, որ թուրք-ամերիկյան աղանդի կողմից տարածվող ուսմունքը իր հետևորդներին ծայրահեղ անհանդուրժողականություն է ներշնչում այլ աշխարհայացքի տեր մարդկանց նկատմամբ, և նրա առաջնորդ Ֆեթուլլահ Գյուլենի աշխատություններում փառաբանվում է զինված ջիհադի գաղափարը։ Առավել ևս զարմանք չի պատճառում այն փաստը, որ Կուրգանի մարզում «Նուրջուլարի» կազմակերպած մեդրեսեում ¥կրոնական դպրոց¤ հայտնաբերվել է մի սեղմագիր, ուր մանրամասնորեն նկարագրված է եղել պայթուցիկ նյութի պատրաստման սխեման։